
ŠIAULIŲ MIESTO SAVIVALDYBĖS TARYBA

SPRENDIMAS
DĖL PREKYBOS IR PASLAUGŲ TEIKIMO ŠIAULIŲ MIESTO SAVIVALDYBĖS VIEŠOSIOSE VIETOSE TAISYKLIŲ PATVIRTINIMO 
2019 m. liepos 4 d. Nr. T-284
Šiauliai


Pakeistas teisės akto pavadinimas:
Nr. T-100,
2023-03-30,
paskelbta TAR 2023-03-30, i. k. 2023-05815        

Vadovaudamasi Lietuvos Respublikos vietos savivaldos įstatymo 6 straipsnio 37 punktu, 16 straipsnio 2 dalies 36 punktu, 18 straipsnio 1 dalimi, Mažmeninės prekybos taisyklėmis, patvirtintomis Lietuvos Respublikos Vyriausybės 2001 m. birželio 11 d. nutarimu Nr. 697 „Dėl Mažmeninės prekybos taisyklių patvirtinimo“, Lietuvos Respublikos žemės ūkio ministro                 2009 m. gegužės 15 d. įsakymu Nr. 3D-357 „Dėl Prekybos savos gamybos žemės ūkio ir maisto produktais viešose vietose rekomendacijų aprašo“, Šiaulių miesto savivaldybės taryba                                n u s p r e n d ž i a:
1. Patvirtinti pridedamas Prekybos ir paslaugų teikimo Šiaulių miesto savivaldybės viešosiose vietose taisykles. 
Punkto pakeitimai:
Nr. T-100,
2023-03-30,
paskelbta TAR 2023-03-30, i. k. 2023-05815            

2. Neteko galios nuo 2023-04-01
Punkto naikinimas:
Nr. T-100,
2023-03-30,
paskelbta TAR 2023-03-30, i. k. 2023-05815        

3. Pripažinti netekusiu galios Šiaulių miesto savivaldybės tarybos 2013 m. lapkričio 28 d. sprendimą Nr. T-275 „Dėl Prekybos ir paslaugų teikimo Šiaulių miesto viešosiose vietose taisyklių patvirtinimo“ su visais pakeitimais ir papildymais.
4. Neteko galios nuo 2023-04-01
Punkto naikinimas:
Nr. T-100,
2023-03-30,
paskelbta TAR 2023-03-30, i. k. 2023-05815        




Savivaldybės meras					   Artūras Visockas

PATVIRTINTA
Šiaulių miesto savivaldybės tarybos
2019 m. liepos 4 d. sprendimu Nr. T-284
(2021 m. balandžio 1 d. sprendimo T-80
redakcija)


PREKYBOS IR PASLAUGŲ TEIKIMO ŠIAULIŲ MIESTO SAVIVALDYBĖS VIEŠOSIOSE VIETOSE TAISYKLĖS 

Pakeistas priedo pavadinimas:
Nr. T-100,
2023-03-30,
paskelbta TAR 2023-03-30, i. k. 2023-05815        

I SKYRIUS
BENDROSIOS NUOSTATOS

1. Prekybos ir paslaugų teikimo Šiaulių miesto savivaldybės viešosiose vietose taisyklės (toliau – Taisyklės) parengtos vadovaujantis Lietuvos Respublikos vietos savivaldos įstatymu, Lietuvos Respublikos vartotojų teisių apsaugos įstatymu, Mažmeninės prekybos taisyklėmis, patvirtintomis Lietuvos Respublikos Vyriausybės 2001 m. birželio 11 d. nutarimu Nr. 697 „Dėl Mažmeninės prekybos taisyklių patvirtinimo. 
Punkto pakeitimai:
Nr. T-100,
2023-03-30,
paskelbta TAR 2023-03-30, i. k. 2023-05815            
Nr. T-326,
2024-09-05,
paskelbta TAR 2024-09-05, i. k. 2024-15665            

2. Taisyklės nustato bendruosius mažmeninės prekybos ir paslaugų teikimo Šiaulių miesto savivaldybės teritorijos (toliau – savivaldybės teritorija) viešosiose vietose reikalavimus. Taisyklės nereglamentuoja prekybos ar paslaugų teikimo turgavietėse (prekyvietėse).
3. Taisyklės privalomos savivaldybės teritorijos viešosiose vietose prekiaujantiems ar paslaugas teikiantiems juridiniams ir fiziniams asmenims. Teisės aktais nustačius papildomus ar kitus prekybos (paslaugų teikimo) viešosiose vietose reikalavimus ar veiklos apribojimus, kitą kontrolės tvarką ar ūkio subjektų atsakomybę, taikomos tų teisės aktų nuostatos, jeigu juose nenurodyta kitaip.
4. Taisyklėse vartojamos sąvokos suprantamos taip, kaip jas apibrėžia teisės aktai. Pagrindinės Taisyklėse vartojamos sąvokos:
4.1. kioskas – smulkios prekybos ar paslaugų teikimo reikmėms skirtas Nekilnojamojo turto registre neregistruojamas nedidelis lengvųjų konstrukcijų ir į žemę įleistų pamatų neturintis laikinasis įrenginys, kurio dalis sienų (jų viršutinės dalys) turi būti įstiklintos, iš kurio prekiaujama ar paslaugos teikiamos per priekinėje sienoje esančią vitrinos angą;
4.2. laikinieji prekybos (paslaugų teikimo) įrenginiai – sukomplektuota įranga (prekystaliai, vežimėliai, stalai, pakylos, stoveliai, kėdės, gėlinės, skėčiai ir kt.), prekybai (paslaugoms teikti) pritaikyti automobiliai (įskaitant ir nemotorines transporto priemones) ir jų priekabos, nesudėtingų atrakcionų priemonės: batutai, pripučiamieji atrakcionai, žaidimų aikštelės, karstyklės ir pan., skirti prekybai (paslaugoms teikti) lauke;
4.21. laisvalaikio pramogų pramoginiai įrenginiai – mechaniniai įrenginiai, registruojami Potencialiai pavojingų įrenginių valstybės registre, ir kiti – neregistruojami Potencialiai pavojingų įrenginių valstybės registre pramoginiai įrenginiai (laipynių, vandenlenčių parkų įrenginiai ir pan.), naudojami lauke ribotą laiką; 
Papildyta papunkčiu:
Nr. T-210,
2022-05-05,
paskelbta TAR 2022-05-06, i. k. 2022-09593        

4.3. lauko kavinė – sezoninė viešojo maitinimo vieta, skirta maitinimo paslaugoms teikti, jos lankytojams aptarnauti, ir įrengta:
4.3.1. prie stacionariųjų viešojo maitinimo vietų lauke išplėstose aptarnavimo vietose, kuriose sukomplektuota įranga (stalai, kėdės, skėčiai, mobilios tvorelės, gėlinės, markizės ir pan.);
4.3.2. kitose miesto teritorijos viešosiose vietose (nutolusiose nuo stacionariųjų maitinimo vietų), kai įranga (stalai, kėdės, skėčiai, mobilios tvorelės, gėlinės, markizės ir pan.) sukomplektuojama lauke arba Nekilnojamojo turto registre neregistruojamame laikinajame nesudėtingų lengvųjų konstrukcijų įrenginyje (toliau – nestacionarioji lauko kavinė);
4.4. leidimas prekiauti (teikti paslaugas) viešosiose vietose – dokumentas, suteikiantis teisę asmeniui nurodytu laikotarpiu verstis mažmenine prekyba ar teikti paslaugas konkrečioje savivaldybės teritorijos viešojoje vietoje (toliau – leidimas). Už leidimo išdavimą (įskaitant ir leidimus, išduodamus organizuojant viešąjį konkursą (toliau – Konkursas) mokama vietinė rinkliava, kurios dydžiai, jų nustatymo tvarka ir nuostatai patvirtinti paskiru Šiaulių miesto savivaldybės (toliau – Savivaldybė) tarybos sprendimu; 
Papunkčio pakeitimai:
Nr. T-210,
2022-05-05,
paskelbta TAR 2022-05-06, i. k. 2022-09593            

4.5. pardavėjas (paslaugų teikėjas) – asmuo (juridinis ar fizinis asmuo, teisės aktų nustatyta tvarka turintis teisę prekiauti ar teikti paslaugas), kuris verčiasi mažmenine prekyba ar teikia paslaugas viešosiose vietose;
4.6. paviljonas – Nekilnojamojo turto registre neregistruojamas ir į žemę įleistų pamatų neturintis prekybos ar paslaugų teikimo paskirties įrenginys, pagamintas ar surinktas iš surenkamųjų konstrukcijų. Paviljonas gali turėti išplėstą prekybos (paslaugų teikimo) vietą;
4.7. prekyba ir paslaugų teikimas viešojoje vietoje – veikla, susijusi su prekių pardavimu ir pirkimu, paslaugų (nuomos, viešojo maitinimo, laisvalaikio pramogų ir pan.) teikimu viešosiose vietose įrengtuose paviljonuose, iš kioskų, iš (nuo) laikinųjų prekybos įrenginių, prekybai pritaikytų  automobilių ar jų priekabų, lauko kavinėse;
4.8. viešoji vieta – Šiaulių miesto savivaldybės teritorijoje esanti savivaldybei ar valstybei nuosavybės teise priklausanti ar patikėjimo teise valdoma teritorija (išskyrus išnuomotą ar perduotą naudotis teritoriją), kurioje teikiamos paslaugos, taip pat vykdoma prekyba nuo (iš) laikinųjų prekybos įrenginių, kioskų, paviljonų, prekybai pritaikytų automobilių ar priekabų, lauko kavinių). 
Papunkčio pakeitimai:
Nr. T-195,
2025-05-08,
paskelbta TAR 2025-05-08, i. k. 2025-08261            

5. Asmenys prekiauti ir teikti paslaugas viešosiose vietose gali tik turėdami leidimą, jeigu Savivaldybės vykdomosios institucijos ar teisės aktų nustatytais atvejais jos įgalioto asmens nenustatyta kitaip. Ši nuostata netaikoma prekybai (paslaugoms teikti), vykdomai privačios nuosavybės, nuomos (panaudos) sutarties pagrindu valdomuose žemės sklypuose (išskyrus atvejus, kai juos panaudos sutarties pagrindu valdo Savivaldybė). Leidimas išduodamas, leidimo galiojimas sustabdomas ar panaikinamas Leidimų prekiauti (teikti paslaugas) Šiaulių miesto savivaldybės viešosiose vietose išdavimo, sustabdymo ir panaikinimo tvarkos aprašo, patvirtinto Savivaldybės vykdomosios institucijos ar teisės aktų nustatytais atvejais jos įgalioto asmens, nustatyta tvarka. 
Punkto pakeitimai:
Nr. T-210,
2022-05-05,
paskelbta TAR 2022-05-06, i. k. 2022-09593            
Nr. T-100,
2023-03-30,
paskelbta TAR 2023-03-30, i. k. 2023-05815            

6. Prekiauti (teikti paslaugas) leidžiama konkrečiose viešųjų teritorijų vietose, įtrauktose į Savivaldybės vykdomosios institucijos ar teisės aktų nustatytais atvejais jos įgalioto asmens tvirtinamus sąrašus ir (ar) schemas:  
Punkto pakeitimai:
Nr. T-100,
2023-03-30,
paskelbta TAR 2023-03-30, i. k. 2023-05815            
6.1. prekybos ir paslaugų teikimo vietų iš (nuo) laikinųjų prekybos įrenginių Šiaulių miesto savivaldybės viešosiose teritorijose adresų sąrašus (toliau – Prekybos vietų sąrašas); 
Papunkčio pakeitimai:
Nr. T-100,
2023-03-30,
paskelbta TAR 2023-03-30, i. k. 2023-05815            
Nr. T-326,
2024-09-05,
paskelbta TAR 2024-09-05, i. k. 2024-15665            

6.2. Šiaulių miesto savivaldybės viešosiose teritorijose jau įrengtų ir eksploatuojamų kioskų ir paviljonų vietų sąrašą; 
Papunkčio pakeitimai:
Nr. T-100,
2023-03-30,
paskelbta TAR 2023-03-30, i. k. 2023-05815            

6.3. Konkurso objektų (dalykų) vietų sąrašą: kioskų, paviljonų, nestacionariųjų lauko kavinių, laisvalaikio pramogų ar kitų Konkurso objektų (dalykų) vietų sąrašą (schemas), kurie numatyti viešųjų erdvių projektų sprendiniuose; 
Papunkčio pakeitimai:
Nr. T-326,
2024-09-05,
paskelbta TAR 2024-09-05, i. k. 2024-15665            

6.4. lauko kavinių, esančių prie stacionariųjų viešojo maitinimo vietų, Šiaulių miesto savivaldybės viešosiose teritorijose adresų sąrašą. 
Papildyta papunkčiu:
Nr. T-326,
2024-09-05,
paskelbta TAR 2024-09-05, i. k. 2024-15665        

Punkto pakeitimai:
Nr. T-210,
2022-05-05,
paskelbta TAR 2022-05-06, i. k. 2022-09593            

7. Leidimai prekiauti ar teikti paslaugas vietose, įtrauktose į Konkurso objektų (dalykų) vietų sąrašą, išduodami organizuojant Konkursą. Konkursą vykdo Savivaldybės vykdomosios institucijos sudaryta Konkurso darbo grupė, vadovaudamasi Konkurso nuostatais, patvirtintais vykdomosios institucijos. Konkurso organizavimo ir vykdymo tvarka bei sąlygos Konkurso metu ir jam įvykus negali būti koreguojamos ir keičiamos. Konkurso laimėtojas, prieš pradėdamas vykdyti veiklą, privalo pasirašyti su Konkurso dalyku susijusią sutartį. 
Punkto pakeitimai:
Nr. T-210,
2022-05-05,
paskelbta TAR 2022-05-06, i. k. 2022-09593            
Nr. T-100,
2023-03-30,
paskelbta TAR 2023-03-30, i. k. 2023-05815            
Nr. T-326,
2024-09-05,
paskelbta TAR 2024-09-05, i. k. 2024-15665            

8. Savivaldybės teritorijoje prekyba ir (ar) paslaugų teikimas galimas šiose viešosiose vietose: gatvėse, aikštėse, skveruose, parkuose, ant pėsčiųjų takų, paplūdimiuose, automobilių stovėjimo vietose ir poilsio aikštelėse, vandens telkiniuose ir prie jų bei kitose žmonių susibūrimo vietose, jeigu prekyba ir (ar) paslaugų teikimas jose neprieštarauja galiojantiems teritorijų planavimo dokumentams ir kitiems teisės aktams, kai jos įtrauktos į konkrečius sąrašus arba įtrauktos į patvirtintas renginio organizatoriaus schemas. 
Punkto pakeitimai:
Nr. T-326,
2024-09-05,
paskelbta TAR 2024-09-05, i. k. 2024-15665            

II SKYRIUS
PREKYBOS (PASLAUGŲ TEIKIMO) BŪDAI

9. Prekybos ir paslaugų teikimo viešosiose vietose būdai yra šie:
9.1. prekyba ir paslaugų teikimas iš (nuo) laikinųjų prekybos (paslaugų teikimo) įrenginių;
9.2. prekyba ir paslaugų teikimas iš kioskų, paviljonuose;
9.3. prekyba ir paslaugų teikimas iš prekybai pritaikytų automobilių ar jų priekabų; 
9.4. prekyba ir paslaugų teikimas lauko kavinėse;
9.5. nuomos (dviračių, riedučių, valčių ir pan.), fotografų, menininkų paslaugos, nesudėtingų atrakcionų, laisvalaikio pramogų, kinkomojo transporto ir kt. mobiliosios paslaugos;
9.6. prekyba ir paslaugų teikimas renginių metu; 
Papunkčio pakeitimai:
Nr. T-326,
2024-09-05,
paskelbta TAR 2024-09-05, i. k. 2024-15665            

9.7. kiti teisės aktams neprieštaraujantys būdai.

III SKYRIUS
REIKALAVIMAI PREKYBOS (PASLAUGŲ TEIKIMO) ĮRANGAI IR VIETAI

10. Kioskų, paviljonų, lauko kavinių ir kitų nestandartinių prekybos (paslaugų teikimo) paskirties laikinųjų įrenginių reikalavimai, kurie yra privalomi projektuojant laikinuosius prekybos (paslaugų teikimo) įrenginius savivaldybės teritorijos viešojoje vietoje, rengiant atitinkamo įrenginio supaprastintą projektą, jį tikrinant ir vykdant pritarimo raštu šių projektų sprendiniams procedūras, nustatomi Savivaldybės vykdomosios institucijos patvirtintame Pritarimo prekybos (paslaugų teikimo) kioskų, paviljonų ir lauko kavinių įrengimo projektams tvarkos apraše. 
Punkto pakeitimai:
Nr. T-210,
2022-05-05,
paskelbta TAR 2022-05-06, i. k. 2022-09593            
Nr. T-100,
2023-03-30,
paskelbta TAR 2023-03-30, i. k. 2023-05815            

11. Neteko galios nuo 2024-09-06
Punkto naikinimas:
Nr. T-326,
2024-09-05,
paskelbta TAR 2024-09-05, i. k. 2024-15665        

12. Reikalavimai ir sąlygos laisvalaikio pramogų pramoginiais įrenginiais teikimo vietoms (kai paslaugoms teikti reikalingas didesnis nei 120 kv. m teritorijos plotas) ir kitoms prekybos (paslaugų teikimo) vietoms, nurodytoms Konkurso objektų (dalykų) vietų sąraše, nustatomi atitinkamo Konkurso nuostatuose. 
Punkto pakeitimai:
Nr. T-210,
2022-05-05,
paskelbta TAR 2022-05-06, i. k. 2022-09593            

13. Konkurso schemas ir specialiuosius reikalavimus, kurie privalo būti nurodyti Konkurso nuostatų sąlygose, parengia Savivaldybės administracijos skyriai pagal kompetenciją ir priskirtas funkcijas. 
Punkto pakeitimai:
Nr. T-210,
2022-05-05,
paskelbta TAR 2022-05-06, i. k. 2022-09593            

14. Laikinoji prekybos įranga (prekystaliai, vežimėliai, stalai, pakylos, stoveliai, skėčiai ir pan.) turi būti nedidelė, atitinkanti lauko prekybos funkcinius reikalavimus (estetinius, higieninius ir pan.). Vienai prekybos vietai skiriama ne daugiau kaip 4 kv. m ploto (prekės ir jų atsargos turi būti laikomos prekybos įrangoje). Vienai prekybos vietai nuo Savivaldybės administracijos įrengtų stalų, kurių vietos ar schemos įtrauktos į Prekybos vietų sąrašą, skiriama ne daugiau kaip 1 bėginis metras. 
Punkto pakeitimai:
Nr. T-210,
2022-05-05,
paskelbta TAR 2022-05-06, i. k. 2022-09593            
Nr. T-100,
2023-03-30,
paskelbta TAR 2023-03-30, i. k. 2023-05815            

15. Vienai prekybos (paslaugų teikimo) iš automobilio ar jo priekabos vietai skiriama ne daugiau kaip 12 kv. m ploto. Vienai nesudėtingų atrakcionų (pripučiamųjų batutų, baseinų, pan.) paslaugų teikimo vietai skiriama iki 120 kv. m ploto. Kitų paslaugų teikimo plotas negali būti didesnis, nei apibrėžtas Prekybos vietų sąrašo prieduose (teritorijos schemoje). Ši nuostata netaikoma kinkomojo transporto ir kitoms mobiliosioms paslaugoms.
16. Renginių, organizuojamų savivaldybės teritorijos viešosiose vietose, metu konkrečią prekybos ir paslaugų teikimo vietą ir jos plotą nustato, prekybos vietų išdėstymo schemas (planus) rengia ir Savivaldybės, valstybės institucijų teisės aktų nustatyta tvarka derina renginio organizatorius. 
Punkto pakeitimai:
Nr. T-100,
2023-03-30,
paskelbta TAR 2023-03-30, i. k. 2023-05815            
Nr. T-326,
2024-09-05,
paskelbta TAR 2024-09-05, i. k. 2024-15665            

17. Prekybos ar paslaugų teikimo vieta neturi sudaryti kliūčių kitiems asmenims, negali pažeisti trečiųjų šalių interesų, trukdyti transporto ir pėsčiųjų eismui, užstoti eismo reguliavimo techninių priemonių ir jų matomumo prie sankryžų ir perėjų. 
18. Prekybą vykdantys ir paslaugas teikiantys asmenys privalo:
18.1. dėvėti tvarkingą ir švarią aprangą;
18.2. užtikrinti, kad laikinieji prekybos įrenginiai, kioskai, paviljonai, transporto priemonės ir lauko kavinės būtų švarios, tvarkingos ir atitiktų higienos, darbo ir priešgaisrinės saugos reikalavimus, estetinės išvaizdos rekomendacijas;
18.3. savo lėšomis prižiūrėti ir tvarkyti prekybos (paslaugų teikimo) vietą. Prekybos vietoje privalo būti šiukšlių dėžė;
18.4. užtikrinti tvarką ir švarą prekybos (paslaugų teikimo) metu, pabaigę prekiauti (teikti paslaugas) sutvarkyti aplinką 2 metrų spinduliu aplink prekybos (paslaugų teikimo) įrenginius. Už atliekų tvarkymą teisės aktų nustatyta tvarka atsako pardavėjas (paslaugų teikėjas).
19. Išorinė reklama ant laikinųjų prekybos įrenginių, kioskų, paviljonų, lauko kavinių įrengiama vadovaujantis Išorinės reklamos įrengimo taisyklėmis ir kitais teisės aktais, reguliuojančiais reklamos įrengimą. 
20. Neteko galios nuo 2024-09-06
Punkto naikinimas:
Nr. T-326,
2024-09-05,
paskelbta TAR 2024-09-05, i. k. 2024-15665        

IV SKYRIUS
PREKYBOS (PASLAUGŲ TEIKIMO) REGLAMENTAVIMAS

21. Prekybos ir paslaugų teikimo viešosiose vietose leidžiama:
21.1. prekiauti ar teikti paslaugas:
21.1.1. nuo 7.00 iki 22.00 val., kai prekyba (paslaugų teikimas) vykdomas visais būdais, nurodytais Taisyklių 9 punkte (išskyrus 9.4 ir 9.6 papunkčiuose nurodytus) (300 m atstumu nuo gyvenamųjų namų, švietimo įstaigų, bibliotekų, gydymo įstaigų įrengti žaidimų, cirko ir kiti atrakcionai gali veikti nuo 8.00 val. iki 22.00 val.);
21.1.2. nuo 7.00 iki 2.00 val., kai prekyba (paslaugų teikimas) vykdomas lauko kavinėse Savivaldybės tarybos sprendimu nustatytu vasaros sezono laikotarpiu (t. y. nuo balandžio 1 d. iki spalio 31 d.);
Papunkčio pakeitimai:
Nr. T-195,
2025-05-08,
paskelbta TAR 2025-05-08, i. k. 2025-08261            

21.2. groti ir transliuoti garsą nuo 10.00 iki 22.00 val. Visais prekybos (paslaugų teikimo) atvejais triukšmo šaltinio valdytojas privalo laikytis Triukšmo prevencijos Šiaulių miesto savivaldybės viešosiose vietose taisyklių ir kitų teisės aktų, reglamentuojančių triukšmo valdymą.
211. Viešosiose vietose organizuojamuose renginiuose prekybos (paslaugų teikimo) laikas nurodomas renginių organizavimo tvarkos aprašo, tvirtinamo Savivaldybės tarybos sprendimu, nustatyta tvarka išduodamame leidime, atsižvelgiant į renginio specifiką. 
Punkto pakeitimai:
Nr. T-100,
2023-03-30,
paskelbta TAR 2023-03-30, i. k. 2023-05815            

22. Šiaulių senojo miesto vietos (unikalus kodas Kultūros vertybių registre 27097) teritorijoje, nurodytoje Kultūros vertybių registre (https://kvr.kpd.lt/#/static-heritage-search), prekiauti iš (nuo) laikinosios prekybos įrangos (viešosiose vietose) leidžiama tautodailės ir dailiųjų amatų dirbiniais, suvenyrais, reprezentuojančiais Lietuvą, Šiaulius ar kitus šalies miestus, knygomis, spauda, turistams skirta literatūra, meno dirbiniais, rankdarbiais, gėlėmis, gaiviaisiais gėrimais, ledais, savo užaugintais ir pagamintais fasuotais žemės ūkio ir maisto produktais, viešojo maitinimo patiekalais. Ši nuostata netaikoma prekybai (paslaugų teikimui) masinių renginių metu. 
Punkto pakeitimai:
Nr. T-326,
2024-09-05,
paskelbta TAR 2024-09-05, i. k. 2024-15665            

221. Prekiauti ar teikti paslaugas iš prekybai pritaikytų automobilių ar jų priekabų Prisikėlimo aikštėje ir jos prieigose, Dainų parke, Talkšos ežero pakrantėje, centriniame miesto parke draudžiama, jeigu šių transporto priemonių ir (ar) priekabų valstybinės registracijos liudijime nurodyta techniškai leidžiama pakrautos transporto priemonės (junginio) masė didesnė kaip 3 500 (trys tūkstančiai penki šimtai) kilogramų. 
Papildyta punktu:
Nr. T-210,
2022-05-05,
paskelbta TAR 2022-05-06, i. k. 2022-09593        

23. Valstybinių švenčių, atmintinų datų paminėjimo ir kitų reprezentacinių Šiaulių miesto renginių, švenčių, festivalių metu prekyba (paslaugų teikimas) Vilniaus gatvės pėsčiųjų dalyje, Prisikėlimo aikštėje ir Talkšos ežero pakrantėje leidžiama tik renginio teritorijos schemoje numatytose vietose, išskyrus atvejus, kai prekybos (paslaugų teikimo) vietos, nurodytos Prekybos vietų sąraše, nepatenka į tokių renginių teritorijos schemas. Draudimas netaikomas teikiant viešojo maitinimo paslaugas prie stacionariųjų viešojo maitinimo vietų lauke išplėstose aptarnavimo vietose.
24. Teikiant kinkomojo transporto pasivažinėjimo paslaugą, būtina valyti, tvarkyti, dezinfekuoti ekipažų stovėjimo ir maršrutų vietas. Gyvūnai turi būti švarūs, sveiki, pakaustyti kelio dangos negadinančiomis pasagomis.
25. Keleivių vežimo kinkomuoju transportu paslaugos teikimo priemonės privalo judėti             Prekybos vietų sąraše nustatytų adresų ribose ir nekelti pavojaus tretiesiems asmenims ar jų turtui.
26. Leidžiama prekiauti (teikti paslaugas) iš (nuo) laikinųjų prekybos įrenginių tik leidime nurodytu prekių asortimentu. Pardavėjas ar paslaugų teikėjas privalo laikytis leidime nurodytų sąlygų, neleisti naudotis leidimu kitiems fiziniams ar juridiniams asmenims, neprekiauti ar neteikti paslaugų su negaliojančiu leidimu.
27. Pardavėjas ir (ar) paslaugų teikėjas prekybos ar paslaugų teikimo vietoje turi turėti asmens tapatybę patvirtinantį dokumentą su asmens nuotrauka ir kitus kontroliuojančių institucijų pareigūnų prašomus dokumentus, leidžiančius vykdyti veiklą (asmenys, kuriems pagal teisės aktus jie yra privalomi): individualios veiklos vykdymo pažymą, verslo liudijimą, darbo sutarties kopiją, prekių įsigijimą ir prekių kokybę patvirtinančius dokumentus (jei pardavėjas užsiima maisto tvarkymo veikla, jis turi būti registruotas (įtrauktas į Maisto tvarkymo subjektų sąrašą) teisės aktų nustatyta tvarka). 
Punkto pakeitimai:
Nr. T-210,
2022-05-05,
paskelbta TAR 2022-05-06, i. k. 2022-09593            
Nr. T-326,
2024-09-05,
paskelbta TAR 2024-09-05, i. k. 2024-15665            

28. Verstis licencijuojama veikla gali tik juridiniai asmenys, įsigiję šios veiklos licencijas teisės aktų nustatyta tvarka.
29. Draudžiama:
29.1. prekiauti nuo prekybai nepritaikytos įrangos: popierinių dėžių, turėklų, atramų, grindinio, žemės (gatvės dangos) ir kitokios tam nepritaikytos įrangos; šalia kiosko ir (ar) prekes išdėsčius ant kiosko išorės pritvirtintų lentynų (kai išduotas leidimas prekiauti (teikti paslaugas) iš kiosko); 
Papunkčio pakeitimai:
Nr. T-210,
2022-05-05,
paskelbta TAR 2022-05-06, i. k. 2022-09593            

29.2. parduoti prekes, kurių mažmeninė prekyba viešosiose vietose yra uždrausta Lietuvos Respublikos įstatymų ir kitų teisės aktų;
29.3. parduoti prekes, kurių įsigijimas teisės aktų nustatyta tvarka nepatvirtintas prekių įsigijimą patvirtinančiais dokumentais;
29.4. parduoti prekes be jų atitikties privalomiesiems reikalavimams dokumentų, jeigu teisės aktuose nustatyta, kad tokie dokumentai privalomi;
29.5. prekiauti pirotechnikos priemonėmis;
29.6. parduoti prekes, kurių tinkamumo naudoti terminas pasibaigęs, ir kitais Mažmeninės prekybos taisyklėse nurodytais atvejais. 
Papunkčio pakeitimai:
Nr. T-326,
2024-09-05,
paskelbta TAR 2024-09-05, i. k. 2024-15665            

30. Viešoji vieta, kurioje prekiaujama ar teikiamos paslaugos, turi būti sutvarkyta, dangų konstrukcijos nesugadintos (nepakitusios). Jei viešoji vieta sugadinta, netvarkoma ir gadinama, ji turi būti sutvarkyta (dangos atstatytos) asmens, kuriam buvo išduotas leidimas, lėšomis.
31. Renginio organizatorius, pasibaigus renginiui, privalo per leidime organizuoti renginį nurodytą terminą išardyti ir išvežti laikinąją prekybos įrangą. Jeigu laikinoji prekybos įranga laiku nepašalinama, jos nukėlimą, išvežimą ir saugojimą organizuoja Savivaldybės administracija, o jos patirtas išlaidas apmoka renginio organizatorius. 
Punkto pakeitimai:
Nr. T-326,
2024-09-05,
paskelbta TAR 2024-09-05, i. k. 2024-15665            

32. Savivaldybės teritorijos viešosiose vietose įrengtų kioskų, paviljonų, lauko kavinių ir kitos laikinosios prekybos įrangos, kurie yra apleisti (neprižiūrimi), savavališkai pastatyti ar pasibaigęs leidimo iš jų prekiauti (teikti paslaugas) galiojimo laikas (kai prekyba (paslaugų teikimas) juose nevykdoma (ir nesikreipiama dėl naujo leidimo išdavimo), ar nenukelti per Taisyklėse nustatytą terminą, nukėlimą, patraukimą, išvežimą, tvarkymą (utilizavimą) organizuoja Savivaldybės administracija Savivaldybės vykdomosios institucijos ar teisės aktų nustatytais atvejais jos įgalioto asmens nustatyta tvarka, o patirtos išlaidos nustatyta tvarka išieškomos iš atitinkamos laikinosios įrangos savininko arba paskutinio išduoto leidimo turėtojo, jeigu jis, Savivaldybės administracijos duomenimis, yra tokio įrenginio savininkas.  
Punkto pakeitimai:
Nr. T-100,
2023-03-30,
paskelbta TAR 2023-03-30, i. k. 2023-05815            

33. Pardavėjas (paslaugų teikėjas), pabaigęs prekiauti (teikti paslaugas), privalo sutvarkyti teritoriją ir (ar) atstatyti dangą jei ji buvo pažeista, savo lėšomis pašalinti (nukelti (išardyti) ir (ar) išvežti: 
Punkto pakeitimai:
Nr. T-326,
2024-09-05,
paskelbta TAR 2024-09-05, i. k. 2024-15665            
33.1. savo laikinąją prekybos (paslaugų teikimo) įrangą – nedelsiant, tą pačią dieną (taikoma, kai prekiaujama (teikiamos paslaugos) prekybos vietose, nustatytose Prekybos vietų sąraše); 
Papunkčio pakeitimai:
Nr. T-210,
2022-05-05,
paskelbta TAR 2022-05-06, i. k. 2022-09593            

33.2. kioską, paviljoną, lauko kavinių įrangą – per 30 kalendorinių dienų: 
Papunkčio pakeitimai:
Nr. T-326,
2024-09-05,
paskelbta TAR 2024-09-05, i. k. 2024-15665            
33.2.1. nuo leidimo galiojimo termino pabaigos;
33.2.2. nuo Savivaldybės administracijos pranešimo apie leidimo galiojimo panaikinimą gavimo dienos (taikoma, kai prekybos (paslaugų teikimo) vieta praranda viešosios vietos statusą (kai teritorijoje, kurioje yra vykdoma ekonominė veikla, įgyvendinami infrastruktūriniai tvarkymo projektai, vykdomi rekonstrukcijos ar remonto darbai, arba kitais atvejais, jei atsiranda poreikis žemės sklypą panaudoti kitiems visuomenės interesams tenkinti).
34. Pardavėjas (paslaugų teikėjas) privalo:
34.1. suteikti valstybine kalba pirkėjui būtiną, teisingą ir visapusišką informaciją apie parduodamas prekes; garantuoti, kad būtų parduodamos tik saugios, tinkamos kokybės prekės; sužinojęs, kad parduodamos prekės yra nesaugios, nedelsdamas nutraukti mažmeninę prekybą šiomis prekėmis, informuoti pirkėjus, Valstybinę vartotojų teisių apsaugos tarnybą, Valstybinę maisto ir veterinarijos tarnybą, pašalinti šias prekes iš rinkos, vykdyti kitas Lietuvos Respublikos produktų saugos įstatyme, kituose produktų saugą reglamentuojančiuose teisės aktuose nustatytas pareigas;
34.2. parduoti prekes pirkėjui ir teisės aktų nustatyta tvarka išduoti pirkėjui, atsiskaičiusiam už jas, prekių pirkimą ir pardavimą (pinigų sumokėjimą) patvirtinantį dokumentą;
34.3. laikytis Lietuvos Respublikos Vyriausybės patvirtintų Mažmeninės prekybos taisyklių, Lietuvos Respublikos paslaugų įstatymo, teisės aktų, reglamentuojančių maisto gamybą ir prekybą, darbo saugą, įrenginių priežiūrą ir eksploatavimą, reikalavimų ir vykdyti kitas teisės aktuose nustatytas pareigas.

V SKYRIUS
KONTROLĖ IR ATSAKOMYBĖ

35. Pardavėjų (paslaugų teikėjų) veiklą, Taisyklių laikymąsi, jų parduodamų prekių saugą ir kokybę gali tikrinti pagal kompetenciją teisės aktais įgalioti policijos pareigūnai, Valstybinės maisto ir veterinarijos tarnybos, Valstybinės vartotojų teisių apsaugos tarnybos, Valstybinės mokesčių inspekcijos, Savivaldybės administracijos valstybės tarnautojai ir darbuotojai, kitos institucijos teisės aktų nustatyta tvarka.
36. Pardavėjas (paslaugų teikėjas) kontrolę atliekančių įstaigų ar institucijų įgaliotiems darbuotojams, pateikusiems tai patvirtinančius dokumentus, privalo pateikti jų prašomus Taisyklėse nurodytus dokumentus.
37. Pardavėjas (paslaugų teikėjas), supažindintas su kontrolę atliekančių įstaigų ir institucijų įgaliotų darbuotojų tikrinimo rezultatais, privalo per nustatytą terminą pašalinti rastus trūkumus ir apie tai informuoti kontrolę atliekančias įstaigas ir institucijas.
38. Asmenys, pažeidę Taisykles, atsako teisės aktų nustatyta tvarka.
39. Valstybės tarnautojai ir darbuotojai už Taisyklių nesilaikymą atsako teisės aktų nustatyta tvarka.
40. Valstybės tarnautojų ir darbuotojų veiksmai, įgyvendinant Taisykles, gali būti skundžiami Lietuvos Respublikos įstatymų nustatyta tvarka.

______________


Priedo pakeitimai:
Nr. T-80,
2021-04-01,
paskelbta TAR 2021-04-02, i. k. 2021-06842            



Pakeitimai:

1.

                    Šiaulių miesto savivaldybės taryba, Sprendimas
                
Nr. T-53,
2020-03-05,
paskelbta TAR 2020-03-05, i. k. 2020-04974                
Dėl Šiaulių miesto savivaldybės tarybos 2019 m. liepos 4 d. sprendimo Nr. T-284 „Dėl Prekybos ir paslaugų teikimo Šiaulių miesto viešosiose vietose taisyklių patvirtinimo“ pakeitimo

2.

2022-05-05,
paskelbta TAR 2022-05-06, i. k. 2022-09593                
Dėl Šiaulių miesto savivaldybės tarybos 2019 m. liepos 4 d. sprendimo Nr. T-284 „Dėl Prekybos ir paslaugų teikimo Šiaulių miesto viešosiose vietose taisyklių patvirtinimo“ pakeitimo

4.

                    Šiaulių miesto savivaldybės taryba, Sprendimas
                
Nr. T-100,
2023-03-30,
paskelbta TAR 2023-03-30, i. k. 2023-05815                
Dėl Šiaulių miesto savivaldybės tarybos 2019 m. liepos 4 d. sprendimo Nr. T-284 „Dėl Prekybos ir paslaugų teikimo Šiaulių miesto viešosiose vietose taisyklių patvirtinimo“ pakeitimo

5.

                    Šiaulių miesto savivaldybės taryba, Sprendimas
                
Nr. T-326,
2024-09-05,
paskelbta TAR 2024-09-05, i. k. 2024-15665                
Dėl Šiaulių miesto savivaldybės tarybos 2019 m. liepos 4 d. sprendimo Nr. T-284 „Dėl Prekybos ir paslaugų teikimo Šiaulių miesto viešosiose vietose taisyklių patvirtinimo“ pakeitimo

Nr. T-195,
2025-05-08,
paskelbta TAR 2025-05-08, i. k. 2025-08261                
Dėl Šiaulių miesto savivaldybės tarybos 2019 m. liepos 4 d. sprendimo Nr. T-284 „Dėl Prekybos ir paslaugų teikimo Šiaulių miesto savivaldybės viešosiose vietose taisyklių patvirtinimo“ pakeitimo


image2.png




